CELEX: 32017D1427
Language: fi
Date: 2017-08-04 00:00:00
Title: Neuvoston päätös (YUTP) 2017/1427, annettu 4 päivänä elokuuta 2017, Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta

5.8.2017   
            
            
               FI
            
            
               Euroopan unionin virallinen lehti
            
            
               L 204/99
            
         NEUVOSTON PÄÄTÖS (YUTP) 2017/1427,
   annettu 4 päivänä elokuuta 2017,
   Libyan tilanteen johdosta määrättävistä rajoittavista toimenpiteistä annetun päätöksen (YUTP) 2015/1333 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 31 päivänä heinäkuuta 2015 päätöksen (YUTP) 2015/1333 (1).
            
         
               (2)
            
            
               Yhdistyneiden kansakuntien turvallisuusneuvosto hyväksyi 29 päivänä kesäkuuta 2017 päätöslauselman 2362 (2017), jolla toimenpiteiden soveltamista laajennettiin aluksiin, jotka lastaavat, kuljettavat tai purkavat sellaista öljyä, mukaan lukien raakaöljy ja jalostetut öljytuotteet, joka on viety tai joka on yritetty viedä laittomasti Libyasta, ja jolla luetteloon merkitsemisen perusteet määritettiin tarkemmin.
            
         
               (3)
            
            
               Päätös (YUTP) 2015/1333 olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2015/1333 seuraavasti:
   
               1)
            
            
               korvataan 6 artiklan 1 kohta seuraavasti:
               ”1.   Jäsenvaltiot voivat turvallisuusneuvoston päätöslauselman 2146 (2014) 5–9 kohdan ja turvallisuusneuvoston päätöslauselman 2362 (2017) 2 kohdan mukaisesti tarkastaa nimetyt alukset aavalla merellä käyttäen kaikkia erityisolosuhteiden mukaisia toimenpiteitä, tapauksen mukaan kansainvälistä humanitaarista oikeutta ja ihmisoikeuksia koskevaa kansainvälistä oikeutta täysimääräisesti noudattaen, kyseisten tarkastusten suorittamiseksi ja aluksen määräämiseksi toteuttamaan aiheelliset toimet öljyn, mukaan lukien raakaöljy ja jalostetut öljytuotteet, palauttamiseksi Libyaan Libyan hallituksen suostumuksella ja sen kanssa koordinoiden.”
            
         
               2)
            
            
               muutetaan 7 artikla seuraavasti:
               
                           a)
                        
                        
                           korvataan 1 kohta seuraavasti:
                           ”1.   Jos pakotekomitean suorittamassa nimeämisessä niin on määrätty, jäsenvaltion, joka on nimetyn aluksen lippuvaltio, on määrättävä, että alus ei saa lastata, kuljettaa tai purkaa Libyasta laittomasti vietyä öljyä, mukaan lukien raakaöljy ja jalostetut öljytuotteet, ilman Libyan hallituksen yhteysyksikön antamaa turvallisuusneuvoston päätöslauselman 2146 (2014) 3 kohdassa tarkoitettua määräystä.”
                        
                     
                           b)
                        
                        
                           korvataan 5 kohta seuraavasti:
                           ”5.   Kielletään jäsenvaltioiden kansalaisten tai jäsenvaltioiden lainkäyttöalueella sijaitsevien yhteisöjen suorittamat tai jäsenvaltioiden alueelta käsin tapahtuvat liiketoimet, jotka ovat yhteydessä nimetyillä aluksilla Libyasta laittomasti vietävään öljyyn, mukaan lukien raakaöljy ja jalostetut öljytuotteet, jos pakotekomitean suorittamassa nimeämisessä niin on määrätty.”
                        
                     
         
               3)
            
            
               korvataan 8 artiklan 1 kohta seuraavasti:
               ”1.   Jäsenvaltioiden on toteutettava tarvittavat toimenpiteet estääkseen seuraavien henkilöiden tulon alueelleen tai kauttakulun alueensa kautta: turvallisuusneuvoston tai pakotekomitean turvallisuusneuvoston päätöslauselman 1970 (2011) 22 kohdan, päätöslauselman 1973 (2011) 23 kohdan, päätöslauselman 2174 (2014) 4 kohdan, päätöslauselman 2213 (2015) 11 kohdan ja päätöslauselman 2362 (2017) 11 kohdan mukaisesti nimeämät henkilöt, joihin kohdistuu mainittujen päätöslauselmien perusteella matkustuskieltoja ja jotka luetellaan liitteessä I.”
            
         
               4)
            
            
               korvataan 9 artiklan 1 kohta seuraavasti:
               ”1.   Jäädytetään kaikki varat, muu rahoitusomaisuus ja taloudelliset resurssit, jotka ovat suoraan tai välillisesti seuraavien omistuksessa tai määräysvallassa: turvallisuusneuvoston tai pakotekomitean turvallisuusneuvoston päätöslauselman 1970 (2011) 22 kohdan, päätöslauselman 1973 (2011) 19 ja 23 kohdan, päätöslauselman 2174 (2014) 4 kohdan, päätöslauselman 2213 (2015) 11 kohdan ja päätöslauselman 2362 (2017) 11 kohdan mukaisesti nimeämät henkilöt ja yhteisöt, joiden varat on jäädytetty mainittujen päätöslauselmien mukaisesti ja jotka luetellaan liitteessä III.”
            
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 4 päivänä elokuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  Neuvoston päätös (YUTP) 2015/1333, annettu 31 päivänä heinäkuuta 2015, Libyan tilanteen johdosta määrättävistä rajoittavista toimenpiteistä, ja päätöksen 2011/137/YUTP kumoamisesta (EUVL L 206, 1.8.2015, s. 34).